Свилен Спасов за неповторимите разкази на Боб Удуърд за президента и неговото обкръжение
В продължение на около 50 години Боб Удуърд е написал книги за 9 американски президенти, двукратен носител е на “Пулицър” (за отразяването на аферата „Уотъргейт“ и терористичните атаки от 11 септември 2001 г.). Той има уникален похват в работата си с всички хора, които интервюира. За книгата “Страх” е разговарял с десетки събеседници, като само един от тях не се е съгласил да бъде посочена самоличността му. Забележителни са уменията му да излага фактите и да изгражда процесите, чрез които описва неутрално човешки характери, обясни пред Радио София Свилен Спасов, автор и редактор на “Власт и отговорност”:
“Смисълът на тази поредица в думите “власт” и “отговорност” е не само политическата власт, но и на всяка от различните видове власти. Това е седмата книга и тя е твърде необикновена и заради главния герой в нея. Досега книгите, които излизаха бяха свързани с Рейгън, Чърчил, Леон Панета, Роналд Рейгън. Това са различни икони в световната политика, сходни личности, които носят огромно чувство за отговорност и играят по правилата. Този случай има друг представител, който нарича себе си не популист, а “популярист”. Той изникна сякаш от никъде в това състезание, но си има своя чар. Той също лъже като политиците, но не лъже досадно, лъже някак интересно.”
Книгата демонстрира политическа журналистика от изчезващ вид. В задълбоченото си изследване Удуърд разкрива в неподозирани детайли не само хаоса и противоборствата в Белия дом в последните години, но и как се вземат най-важните решения за външната и вътрешната американска политика. Авторът е прекарал стотици часове в разговори с хора от най-близкия кръг на Тръмп, използвал е и проверена информация от документи, записки, дневници и др.
Оказва се, разбира се, че има много достойни служители в американската администрация, които дори стигат до там да вземат поредната заповед от бюрото на президента, преди той да я подпише, защото е "убийствено глупава и е в разрез с националната сигурност на Съединените щати и стабилността в света."
Какво накара хората да гласуват за Доналд Тръмп, какви подробности от “кухнята” на Белия дом можем да открием в книгата на Боб Удуърд, за “играта на ръба” и политическите “икони” - чуйте в интервюто на Лили Големинова със Свилен Спасов.
13.07.2010:53
13.07.2010:13
10.07.2012:46